<classify> Akizungumza na gazeti hili juzi, Hall alisema anaamini hivyo kwa sababu hupata ushindi mbele ya miamba hiyo ya soka. Hall amerejeshwa kwa mara ya tatu kwenye timu hiyo baada ya kuitumikia katika vipindi viwili tofauti.Kocha huyo ameichukua timu chini ya Joseph Omog aliyeiongoza Azam kumaliza nafasi ya pili nyuma ya Yanga msimu uliopita ikitema ubingwa ilioutwaa msimu wa mwaka 20132014. Nilipokuwa kocha wa timu hii Azam wakati ule nilikuwa na karibu asilimia 75 ya kushinda mechi ninazokutana na timu hizo Simba na Yanga.Alisema, kutokana na hilo anaamini kwamba timu yake inaweza kuivua ubingwa Yanga na kuitaka Simba na timu nyingine kulitambua hilo. Nimefanya usajili mzuri ambao naamini utanipa ubingwa, misingi niliyoiweka mwanzo ndiyo hiyohiyo ninaendelea nayo naamini ndoto zangu za kuipa Azam taji la ubingwa wa bara zitatimia, alisema.Hatahivyo, Azam FC pamoja na kuwa na wachezaji wengi nyota, lakini bado imeshindwa kucheza kitimu katika michuano inayoendelea ya Kombe la Kagame na hivyo kuonekana kuwa ni timu ya kawaida sana.  <topic>: MICHEZO 